На основу члана 8. Закона о министарским, владиним и другим именовањима Републике Српске („Службени гласник Републике Српске“, број 41/03), члана 86. став 2. Закона о туризму („Службени гласник Републике Српске“, број 45/17), члана 25. Статута Јавне установе „Туристичка организација града Дервента“ Дервента и члана 1. Одлуке о расписивању Јавног конкурса за избор и именовање једног члана Управног одбора Јавне установе „Туристичка организација града Дервента“ Дервента, („Службени гласник града Дервента“, број 15/22), Скупштина града Дервента, расписује

Ј А В Н И К О Н К У Р С

за избор и именовање једног члана Управног одбора Јавне установе „Туристичка

организација града Дервента“ Дервента

I Скупштина града Дервента расписује Јавни конкурс за избор и именовање једног члана Управног одбора Јавне установе „Туристичка организација града Дервента“, Дервента.

II Опис послова:

 Управни одбор јавне установе: доноси статут и остала општа акта, одлучује о пословању, разматра и усваја извјештај о пословању и годишњи обрачун, доноси програм рада и финансијски план, одлучује о коришћењу средстава у складу са законом и статутом, и врши и друге послове у складу са актом о оснивању, законом и статутом установе.

 III Мандат

Члан Управног одбора именује се на вријеме од 4 године, са могућношћу поновног избора.

IV Кандидати треба да испуњавају опште и посебне услове:

 а) Општи услови за кандидате су:

 - да су држављани РС или БиХ,

 - да су старији од 18 година,

* да нису отпуштени из државне службе као резултат дисциплинске мјере на било којем нивоу власти у Републици Српској и Босни и Херцеговини у периоду од три године прије дана објављивања упражњене позиције,
* да нису осуђивани за кривично дјело на безусловну казну затвора од најмање шест мјесеци или за кривична дјела која их чине неподобним за обављање наведених послова,

 - да не служе казну изречену од Међународног суда за бившу Југославију и да

 нису под оптужницом тог суда, а да се нису повиновали налогу да се пријаве

 пред Судом ( Члан IX 1. Устава БиХ).

б) Посебни услови за кандидате су:

 - завршен I циклус високог образовања са остварених најмање 180 ЕЦТС

 бодова или еквивалент, економског, правног или туристичког смјера,

 - најмање двије године радног искуства у струци,

 - познавање дјелатности којом се бави Туристичка организација,

 - познавање садржаја и начина рада органа управљања.

Под радним искуством у струци од најмање двије године, подразумијева се радно искуство на пословима потребне стручне спреме након стицања степена стручне спреме из алинеје 1. ове подтачке.

V Потребна документа

 Уз пријаву на конкурс кандидати су дужни доставити доказе о испуњавању општих и посебних услова:

 - увјерење о држављанству,

 - овјерену копију дипломе,

 - доказ о радном искуству у струци,

 - биографију о кретању у служби,

 - потписане и овјерене изјаве о испуњавању услова из поглавља IV, под а)

 алинеја 3. 4. и 5. овог конкурса,

 - кандидати могу приложити и друга документа којима доказују испуњавање

 потребних услова.

Документа којима се доказује испуњавање општих и посебних услова достављају се у оригиналу или овјереној фотокопији, а документа из поглавља IV под а) алинеја 3.4. и 5. не могу бити старија од шест мјесеци од издавања.

Са свим кандидатима, који уђу у ужи избор, Комисија за избор ће обавити интервју, о чему ће кандидати бити благовремено обавијештени.

 VI Сукоб интереса

Кандидати не могу обављати дужности, активности или бити на положају који доводи до сукоба интереса, како је прописано одредбама Закона о спречавању сукоба интереса у органима власти Републике Српске („Службени гласник Републике Српске“, број 73/08 и 52/14), Закона о министарским, владиним и другим именовањима Републике Српске („Службени гласник Републике Српске“, број 41/03), као и другим законима који регулишу сукоб интереса и неспојивост функција.

Кандидати не могу бити лица која су на функцији у политичкој странци.

VII Рок за подношење пријава је 15 дана од дана послиједњег објављивања конкурса у једном о јавних гласила из поглавља VIII овог конкурса.

Непотпуне и неблаговремене пријаве неће се разматрати.

Пријаве са потребним документима могу се доставити лично у шалтер салу Градске управе Града Дервента, или путем поште на адресу: Скупштина града Дервента, Ул. Трг ослобођења број 3, 74400 Дервента, посебно са назнаком „Комисија за избор по јавном конкурсу за именовања у ЈУ „Туристичка организација града Дервента“ Дервента.

 VIII Јавни конкурс ће се објавити у „Службеном гласнику Републике Српске“, дневном листу „Глас Српске“ и „Дервентском листу“.

СКУПШТИНА ГРАДА ДЕРВЕНТА

Број: 01-022-345/22 ПРЕДСЈЕДНИК Датум: 28. октобра 2022. године СКУПШТИНЕ ГРАДА

 Мирко Земуновић, с.р.